บันทึกข้อความ

ส่วนราชการ โรงพยาบาลยางชุมน้อย อำเภอยางชุมน้อย จังหวัดศรีสะเกษ

ที่ ศก ๐๐๓๓.๓๐๑/๑๗๑๑ วันที่ ๒๒ สิงหาคม ๒๕๖๕

เรื่อง แจ้งแนวทางปฏิบัติในการสำรองยาโรงพยาบาล

### เรียน หัวหน้างานและกลุ่มงานทุกท่าน

 **ข้อพิจารณา** ด้วยคณะกรรมการเภสัชกรรมและการบำบัด PTC มีนโยบายความปลอดภัยด้านยาดังนี้

 ๑.๑ กรอบบัญชีรายการยาไม่เกิน ๓๗๕ รายการ (ED : NED = ๙๐:๑๐)

 ๑.๒ ยา ๑ รูปแบบ + ๑ รายการ นับเป็น ๑ รายการ

 ๑.๓ ยา ๑ รายการคัดเลือกเพียง ๑ บริษัท

 ๑.๔ การคัดเลือกรายการยาพิจารณาจากความจำเป็นในแต่ละกลุ่มโรค /อ้างอิงบัญชียาหลักแห่งชาติ /ข้อมูลยาตามหลักฐานทางวิชาการ

 ๑.๕ การพิจารณายาใหม่เข้าบัญชียาโรงพยาบาล ต้องมีการทบทวนข้อบ่งใช้ ฤทธิ์ทางเภสัชวิทยา อาการไม่พึงประสงค์จากการใช้ยา เปรียบเทียบราคา ประสิทธิภาพ ประสิทธิผล กับยากลุ่มเดียวกันที่มีในโรงพยาบาลหรือที่มีจำหน่ายในประเทศไทยโดยใช้หลักฐานเชิงประจักษ์มาเป็นข้อมูลประกอบการพิจารณา

**ข้อเสนอแนะ** แจ้งแนวทางปฏิบัติในการดำเนินงานสำรองยาโรงพยาบาลยางชุมน้อย ดังนี้

 ๑. การสำรองมูลค่าคงคลังและวัสดุการแพทย์ ไม่ให้เกิน ๓ เดือน

 ๒.การสั่งยานอกบัญชียาโรงพยาบาลยางชุมน้อย ให้แนบใบสั่งยานแกบัญชียารพ.และมีลายเซ็น ผู้อำนวยการโรงพยาบาลยางชุมน้อย จัดหาภายใน ๒ วันทำการ

 ๓. การสำรองยาและวัสดุการแพทย์ คัดเลือกรายการซื้อร่วมของจังหวัดศรีสะเกษ

 ๔. การสำรองยาจำเป็น จัดซื้อเพิ่มเติมรพ.ศรีสะเกษ และรพ.แม่ข่าย รพ.ราษีไศล

 จึงเรียนมาเพื่อโปรดทราบ

 (นายชำนาญ สมรมิตร)

 นายแพทย์เชี่ยวชาญ (ด้านเวชกรรม)

 ผู้อำนวยการโรงพยาบาลยางชุมน้อย